ปังเด็ด
.
..
ร้านขนมปังที่กำลังเป็นที่นิยมในช่วงนี้ คือ ปังเด็ด พิกัดอยู่ที่ตลาดหลังห้างเซ็นทรัลสีลมคอมเพล็กซ์ ศาลาแดงซอย 2  ร้านเปิดจ.-ศ. ถ้ามาช่วงเที่ยงๆ นี่ต้องเข้าคิวรอกันเหงื่อตกเลยทีเดียว แต่เราไปช่วงบ่าย 2 คิวไม่เยอะ แต่ไส้บางอย่างก็อาจจะหมด
.
ขนมปังกรอบนอกนุ่มใน สดๆ จากเตาปิ้ง มีความหอมกรุ่น ไส้อย่างทะลัก ใส่แบบไม่หึงหวงกันเลยทีเดียว มีไส้ให้เลือกอย่างเยอะ ทั้งคาว-หวาน ได้แก่ นมข้น, สังขยา, ชอคโกแลต, นมฮอกไกโด, มัชชะ, สตรอเบอรี่, บลูเบอร์รี่, สตรอ/บลูเบอร์รี่ ครีมชีส, นูเทลล่า, นูเทลล่า บลอนดี้, พีนัตบัตเตอร์, เฟอเรโร่, โอวัลติลครัชชี่, ชีส, แฮมชีส, ทูน่าไข่กุ้ง และแซลม่อนรมควัน ราคาก็จะแตกต่างกันในแต่ละไส้ 
.
และยังมีชนิดขนมปังให้เลือกถึง 3 แบบ ได้แก่ โฮลวีต, ชอคโกแลต และ เนื้อขาว
.
เราสั่งไปทั้งหมด 4 ชิ้น ได้แก่ บลูเบอร์รี่, นูเทลล่า, พีนัตบัตเตอร์ และแฮมชีส 

-บลูเบอรี่ ปังโฮลวีต แยมบลูเบอร์รี่เน้นๆ อัดแน่นในหนมปัง กัดปุ๊บเยิ้มปั๊บ

-นูเทลล่า ปังโฮลวีต ก็เป็นอะไรที่เข้ากั๋นเข้ากัน หวานมันเจ้มจ้น 

-พีนัตบัตเตอร์ ปังเนื้อขาวกับพีนัตบัตเตอร์หนึบหนับ กัดทีไส้ปลิ้นเลย

-แฮมชีส ปังเนื้อขาวกับไส้แฮม-ชีสยืดๆ เยิ้มละลายล้นทะลัก ที่มีทั้งMozzarella กับ Cheddar Cheese ตามด้วยมายองเนสอีก ชาวชีสต้องชอบแน่ๆ

ปล. เห็นทางร้านมีเปิดรับออเดอร์สั่งล่วงหน้าแล้วมารับหน้าร้านวันถัดไปด้วยนะค้าบ ช่วงเวลา 16.00 – 21.00 น. แต่จำกัดวันละ 150 ก้อน เบอร์ติดต่อก็นี่เลยค้าบ 0972927513